
 Centrul Rezidențial pentru Persoane Vârstnice -Făgăraș este un centru rezidențial  de îngrijire și asistență pentru persoane vârstnice,fără personalitate juridica, care funcționează ca serviciu social al Asociației ,,Vlavian,, -Brăila,începând cu aprilie 2014.
Asociația ,,Vlavian,, -Brăila , este furnizor privat de servicii sociale, acreditat în condițiile legii și cu personalitate  juridică .
Centrul Rezidențial pentru Persoane Vârstnice -Făgăraș are sediul în , localitatea Făgăraș, str. Cetății nr. 40A, județul Brașov.
Imobilul în care își desfășoară activitatea Centrul Rezidențial pentru Persoane Vârstnice -Făgăraș și terenul aferent, sunt proprietatea Primăriei Mun. Făgăraș,ambele puse la dispoziție prin contracte de concesiune pe termen de 10 de ani, cu posibilitatea de a fi prelungit.
Activitatea Centrul Rezidențial pentru Persoane Vârstnice -Făgăraș se desfășoară conform prevederilor legale și la nivelul standardelor naționale și internaționale.
Personalul Centrului Rezidențial pentru Persoane Vârstnice -Făgăraș este constituit din personal angajat cu contract individual de muncă , din voluntari pe baza de contract de voluntariat din personal de specialitate  cu contract prestări servicii. Personalul contractual este format din șef centru, asistent social, , asistent medical generalist, infirmier, îngrijitor curățenie, bucătar, ajutor de bucătar,administrator clădiri în beneficiul beneficiarilor centrului.
Contracte de prestări servicii s-au încheiat pentru funcțiile de psiholog, nutriționist-dietician,medic de familie (generalist).
Personalul cu contracte de voluntariat și colaborare e format din lucrător prin arte combinate, preot.
Centrul Rezidențial pentru Persoane Vârstnice -Făgăraș , oferă condiții pentru rezidență permanentă pentru un număr de 73 de persoane vârstnice, care au nevoie de asistență de specialitate socio-medicală pentru a duce o viață demnă. Numărul de camera,pentru cazarea persoanelor vârstnice, este de 23 de camere, cu posibilitatea de a caza 73 de personae vârstnice. 
În conformitate cu prevederile stipulate în:
-HG.118/2014 pentru aprobarea Normelor Metodologice de aplicare a prevederilor Legii nr.197/2012 privind asigurarea calității în domeniul serviciilor sociale, cu modificările și completările ulterioare.
-HG. Nr 867/2015 pentru aprobarea Nomenclatorului serviciilor sociale precum și a regulamentelor-cadru de organizare și funcționare a serviciilor sociale,cu modificările și completările ulterioare.
Ordinul nr. 29 din 3 ianuarie 2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale.
Posibilii beneficiari ai serviciului sunt persoane vârstnice care se găsesc într-o situație de vulnerabilitate, respectiv, imposibilitatea de a-și asigura singuri activitățile de bază ale vieții zilnice, nu se pot gospodări singure și necesită asistență și îngrijire.
Fiind un centru rezidențial pentru persoane vârstnice, Centrul Rezidențial pentru Persoane Vârstnice -Făgăraș are ca scop principal acordarea de servicii calitative pentru asigurarea nevoilor sociale ale asistaților și creșterea calității vieții acestora.
Prin misiunea sa, Asociația ,,Vlavian,, și, implicit, Centrul Rezidențial pentru Persoane Vârstnice -Făgăraș se  angajează în lupta împotriva excluziunii din structurile sociale și pentru promovarea dezvoltării umane și a demnității sociale persoanelor vârstnice.
 Pentru a realiza propria misiune,  centrul urmărește  atingerea următoarele obiective:
✓Asigurarea protecției și îngrijirii vârstnicilor pe o perioadă nedeterminată, la un nivel corespunzător; Standardele minime de calitate pentru serviciile sociale cu cazare organizate ca centre rezidențiale destinate persoanelor vârstnice- ANEXA 1 din Ordinul nr. 29 din 3 ianuarie 2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale;

✓Asigurarea unei îngrijiri socio-medicale corespunzătoare, pentru o recuperare socială și medicală cât mai bună, ținând cont de diagnostic și de particularitățile fiecărui caz în parte, conform planului individual de intervenție ai a fișei geriatrice socio-medicale;
✓Menținerea relațiilor cu familia de proveniență și cu ceilalți membrii ai comunității, pentru a evita izolarea vârstnicului;
✓Prevenirea și tratarea sindromului de abandon, datorat schimbării statutului vârstnicului în societate, prin serviciile personalului specializat –medici, psihoterapeut, asistenți medicali;
✓Acordarea de asistență paliativă și consiliere spirituală, pentru a ajuta beneficiarii să trăiască cu seninătate și demnitate ultima etapă a vieții;
Vârstnicii rezidenți în Centrul Rezidențial pentru Persoane Vârstnice -Făgăraș se bucură de o atmosferă familială și beneficiază de o gamă variată de servicii sociale și medicale de calitate, fiind cazați în camere tip garsonieră, mobilate pentru doua/trei persoane, fiecare cameră fiind prevăzută cu un grup sanitar.
Anul 2020 a fost un an care ne-a adus multe  provocări si a testat capacitatea noastră de reorganizare într-o nouă normalitate, cea impusă de  contextul pandemic.  Si în aceste circumstante am monitorizat activitățile/serviciile sociale principale oferite: îngrijire personală în funcție de gradul de dependență, asistență pentru sănătate (supravegherea tratamentului medicamentos și administrat de către prescripția  medicului de familie și medicilor specialiști, asistente medicale, ), cazare pe perioadă nedeterminată, masă (inclusiv preparare hrană caldă), curățenie, socializare și activități culturale, terapii de recuperare fizică/ psihică/mentală, terapie ocupațională, excursii.
Principiile care au stat la baza acordării serviciilor oferite de Centrul Rezidențial pentru Persoane Vârstnice -Făgăraș ,au fost:
✓Respectarea și promovarea cu prioritate a interesului superior al persoanei, egalitatea șanselor și nediscriminarea;
✓Asistarea vârstnicilor în realizarea și exercitarea drepturilor lor;
✓Respectarea demnității persoanei;
✓Asigurarea unui serviciu personalizat;
✓Ascultarea opiniei beneficiarului și luarea în considerare a acesteia în organizarea serviciilor;
✓Asigurarea unui regim de viață adecvat nevoilor persoanei vârstnice;
✓Asigurarea protecției împotriva abuzului; 
✓Asigurarea unei intervenții profesioniste cand situația a impus aceasta;
✓Asigurarea confidențialitate și a eticii profesionale;
✓Respectarea pluralismului cultural și religios, privind diversitatea culturală ca un mijloc și ca o șansă de a realiza un contact plin de respect cu alte culturi și religii.

 DESCRIEREA ACTIVITĂȚILOR / SERVICIILOR OFERITE

GĂZDUIRE PE PERIOADĂ NEDETERMINATĂ

În cadrul acestei activități in anul 2020,Centrul Rezidențial pentru Persoane Vârstnice -Făgăraș , a asigurat următoarele:
✓Găzduirea beneficiarilor în camere duble, prevăzute cu un grup sanitar , spații accesibile beneficiarilor, adaptate și echipate pentru a permite și a încuraja mobilitatea și autonomia vârstnicilor;
✓Sală de mese și bucătărie, living cu bibliotecă și televizor, camere de socializare,cabinet de psihoterapie.În clădire la subsol există o încăpere pentru lucruri personale ale vârstnicilor.
✓Bunuri de natura obiectelor de inventar: paturi adaptate nevoilor vârstnicilor, lenjerie, cazarmament mobiliar( noptieră ,măsuță rabatabilă, dulap, fotoliu, scaune, fotoliu rulant, cadru ortopedic, cârje,după nevoi ).
✓Igienizarea și întreținerea camerelor de locuit și a spațiilor comune. Efectuarea de către personalul de îngrijire a curățeniei în camere, și igienizarea corespunzător toaletelor, băilor și a tuturor obiectelor de igienă personale și comune, menaj legat direct de mediul asistatului ; în contextual epidemiologic creat de pandemie s-au luat toate masurile necesare pentru crearea circuitelor de lucru, asigurarea echipamentelor de protectie si instruirea personalului.
✓S-a asigurat beneficiarilor o alimentație corespunzătoare nevoilor și preferințelor,respectiv cu regimurile alimentare recomandate, constând în trei mese calde pe zi și două gustări, preparate în bucătăria proprie a centrului oferindu-se meniuri complete și variate;
✓Servirea mesei are loc în sala de mese, într-o ambianță plăcută, iar beneficiarii care nu se pot deplasa și necesită ajutor pentru a se alimenta,primesc masa în cameră fiind ajutați sau hrăniți de către personalul infirmier/îngrijitor/;
✓S-a asigurat hidratarea corespunzătoare a beneficiarilor , avându-se in vedere  ca necesarul de lichide să fie administrat preponderent pe cale orală, sub formă de ceaiuri, compoturi, apă potabilă, limonadă. 
✓Spălarea și igienizarea cazarmamentului(lenjeriei de pat) , și a garderobei personale a beneficiarilor.

ASISTENȚĂ MEDICALĂ ȘI ÎNGRIJIRE

Unitatea a asigurat pentru acest serviciu prin  personal specializat  asistenți medicali, infirmiere , medic de familie,medic,specialiști, personal de specialitate .
 Prin această activitate de bază s-au asigurat: 
✓Servicii de menținere a sănătății prin terapii complementare și recuperare medicală în scopul reeducării posturale și aliniamentului corporal, refacerea echilibrului și al coordonării în activitățile zilnice, menținerea/creșterea tonusului muscular pentru a dobândi pe parcurs independență în lucrurile zilnice uzuale de îngrijire personală;
✓Servicii de menținere a unei stări optime de sănătate în baza evaluării/reevaluării nevoilor individuale și administrarea medicației în baza prescripțiilor medicale, cu respectarea normelor legale în vigoare;
✓Monitorizarea în scop preventiv și terapeutic a stării de sănătate fizică ai psihică a beneficiarilor, evaluarea ai adaptarea regimului alimentar conform indicațiilor medicale;
✓Condiții corespunzătoare de menținere a igienei personale; 		    ✓Asistență calificată pentru menținerea igienei personale a beneficiarilor care nu se pot îngriji singuri, și efectuarea igienei personale în funcție de gradul de dependență al fiecărui asistat;
✓Îngrijirea corporală, toaletarea, duș, baie generală;
✓Consilierea, echipamentele și materiale necesare beneficiarilor care au probleme de continența, și măsuri de prevenire a escarelor;
✓Programe de educație sanitară cu personal calificat, încurajându-se viață activă, asigurându-se beneficiarilor condiții pentru mișcare și activități în aer liber în parcul unității,măsuri de prevenire a accidentelor;
✓În funcție de particularitățile stării de sănătate și de indicațiile medicului,  personalul medical și de îngrijire aducându-și aportul la obținerea  autonomiei personale a beneficiarilor.

ASISTENTĂ PALIATIVĂ

În cadrul acestei activități, Centrul Rezidențial pentru Persoane Vârstnice -Făgăraș a  asigurat beneficiarilor aflați în faza terminală de boală,toate serviciile de îngrijire necesare, precum şi servicii spirituale, religioase, în conformitate cu credință religioasă a beneficiarului. Beneficiarii și familiile lor au fost tratați cu mare atenție, înțelegere și respect.S-a asigurat supravegherea permanentă a beneficiarului aflat în stare terminală, servicii medicale și tratament adecvat, inclusiv medicație pentru terapia durerii, conform prescripțiilor medicale acordate de medicii specialiști. Preotul a oferit consiliere spirituala și serviciu religios în capela căminului, in scopul ajutării persoanei vârstnice astfel încât beneficiarul să trăiască  cu demnitate ultima etapă a vieții.

Considerând că abordarea stării psihice a vârstnicilor este un demers complex, care face parte din procesul de asistență al acestora, ne-am orientat intervențiile de suport psihologic și psihoterapie pornind în primul rând de la observarea provocărilor specifice etapei de viață, cărora persoanele vârstnice trebuie să le facă față. Pe măsura trecerii spre bătrânețe, indivizii se îndreaptă de la independență -câștigată în prima jumătate a vieții -spre interdependență și chiar dependență.
Cunoscând transformările pe care vârstnicii le trăiesc și obstacolele principale pe care le au de înfruntat, psihoterapeutul unității noastre a sprijinit vârstnicii beneficiari în trăirea acestei etape de viață cu demnitate optimizând prin intervenții specifice starea lor psihică.
 Îmbătrânirea este un proces care implică numeroase situații de risc și evenimente stresante, de la alterarea funcțiilor cognitive și senzorialitate, la pierderea persoanelor dragi sau incapacitatea de a păstra nivelul de activitate propriu vârstei adulte.
S- a avut în vedere identificarea unor activități de petrecere a timpului pentru beneficiar prin discutarea opțiunilor beneficiarului cu privire la petrecerea timpului pe care îl are la dispoziție, înțelegerea importanței urmăririi tratamentului prescris de medicii specialiști și avantajele urmăririi acestui tratament. 

SOCIALIZARE ȘI PETRECERE A TIMPULUI LIBER

Conform Procedurii interne de urgenta privind prevenirea îmbolnăvirii cu Co-vid 19 nr.31/23.03.2020 , in perioada stării de urgenta a fost interzisa accesul tuturor persoanelor străine in centru .
Asistentul social a asigurat consilierea și asistență socială a beneficiarilor, identificarea nevoilor personale sociale necesare îmbunătățirii sau menținerii stării de confort psihic, al relaționării cu mediul, cu ceilalți asistați și familia. De asemenea asistentul social a oferit mediere, consiliere și intervenție în situații de criză cât și intermedierea legăturilor cu familia și aparținătorii. 
S-a acordat consiliere socială beneficiarilor, în vederea acomodării acestora la viață de comunitate și depășirea oricăror dificultăți, promovându-se dezvoltarea umană și demnitatea socială. 
În anul 2020 nu  au mai fost organizate și desfășurate activități( evenimente) la care participau in mod direct beneficiarii.
 
PERSONALUL CENTRULUI REZIDENTIAL PENTRU PERSOANE VARSNICE FAGARAS:

➢Șef centru( asistent social) -angajat CIM
➢1 Asistent sociali–angajat CIM
➢1 Administrator–angajat CIM
➢1 Medic medicină de familie – contract prestari servicii
➢3Asistenţi medicali –angajaţi CIM
➢1 Administrator cladiri–angajat CIM
➢1 Nutriționist- cu contract prestari servicii
➢10 Infirmiere –angajate CIM
➢1Bucătar–angajaţi CIM
➢1 Bucatar– cu contract de voluntariat
➢ 2 Ingrijitori curatenie– cu contract de voluntariat
➢1 Pshiolog– contract prestari servicii
➢1 Lucrator prin arte combinate- cu contract de voluntariat
➢1 Maseur– cu contract de voluntariat


În perioada 1 Ianuarie –31 Decembrie 2020 au fost instituționalizați în Centrul Rezidențial pentru Persoane Vârstnice -Făgăraș 64 de persoane, din care au fost reintegrați familial 4 vârstnici și 20 de vârstnici au decedat. 
[bookmark: _GoBack]Fiecare om de vârsta a treia ar trebui sã aibã parte de liniște sufleteascã, un trai decent și sã fie înconjurat de cei dragi: copii, nepoți și prieteni. Bãtrânețea ar trebui sã fie acea perioadã în care sãrbãtorim viața, ne bucurãm de timpul liber simțindu-ne utili, respectați și iubiți. La noi însã realitatea este alta. Statisticile ne aratã cã în România unul din doi vârstnici se simte singur și inutili, iar unul din cinci bãtrâni se luptã cu sãrãcia.Echipa noastrã a venit în ajutorul acestor oameni oferind sprijin moral și material vârstnicilor care trãiesc singuri. Ajutorul nostru s-a concretizat prin  activitãți de socializare, interacțiune în cãmine, ajutor practic și material pentru cei aflați în nevoie, excursii  în timpul verii, șezãtori de tricotat sau literare, sau prin sãrbãtori și aniversãri petrecute împreunã. Toate acestea au fost posibile datoritã , oamenilor de bine care se implicã în activitatea noastrã fie ca voluntari, oferind din timpul lor, fie ca donatori și sponsori, oferind resurse materiale și financiare. Sa mulțumim tuturor pentru implicare! Împreunã am fãcut progrese semnificative în 2020 și ne dorim din inimã sã ne fie tovarãși pe viitor pentru ca fiecare vârstnic sa aibã șansa unei vieți demne și împlinite.


,,Mã adresez instituțiilor sanitare și guvernelor din toate țãrile lumii, pentru ca sã nu neglijeze dreptatea socialã, luând în considerare aspectul economic.Doresc ca, punând împreunã principiile de solidaritate și subsidiaritate, sã se coopereze pentru ca toți sã aibã acces la îngrijiri adecvate pentru salvgardarea și recuperarea sãnãtãții. Mulțumesc din inimã voluntarilor care se pun în slujba bolnavilor, mergând în multe cazuri sã suplineascã lipsurile structurale și reflectând, cu gesturi de duioșie și de apropiere, imaginea lui Cristos Bunul Samaritean”.


Papa Francisc



     Șef  centru
MARCIU MIHAELA-asistent social principal

